**Aleix Vidal Parreu** (s. 21. elokuuta 1989 Valls, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan joko oikea laitalinkki tai laitapuolustaja.

Seurajoukkueura
---------------

Vidal siirtyi vuonna 2008 Espanyolin organisaatioon, mutta ei koskaan onnistunut nousemaan seuran edustusjoukkueeseen. Alkuvuoden 2009 hän vietti lainalla kreikkalaisseura Panthrakikosissa. 31. elokuuta 2009 hän teki sopimuksen Segunda Divisiónissa pelanneen Gimnàstic de Tarragonan kanssa. Vidal pelasi kuitenkin suurimman osan kaudesta seuran reservijoukkueessa Pobla de Mafumetissa.

Kesällä 2010 Vidal siirtyi Mallorcaan, josta hänet siirrettiin seuran reservijoukkueeseen. Seuraavaksi kaudeksi hän siirtyi andalusialaisseura Almerían reservijoukkueeseen.

Vidal teki ensiesiintymisensä Almerían edustusjoukkueessa 27. elokuuta 2011 ottelussa Córdobaa vastaan. Hänelle myönnettiin myös pelipaidan numerokseen 8, kun aikaisemmin sitä kantanut Albert Crusat lähti seurasta. Toisella kaudellaan 2012–2013 hän teki pelaamissaan 37 ottelussa neljä (4) maalia. Kauden päätteeksi seura onnistui nousemaan maan pääsarjaan Primera Divisióniin kahden vuoden tauon jälkeen.

6. elokuuta 2013 Vidal teki Almerían kanssa kesään 2017 ulottuvan jatkosopimuksen. Hän pelasi ensimmäisen ottelunsa maan pääsarjassa 19. elokuuta 2013 Villarrealia vastaan.

16. kesäkuuta 2014 Vidal siirtyi Sevillaan ja teki seuran kanssa nelivuotisen sopimuksen. Hänestä maksettiin 3 miljoonan euron siirtokorvaus. Hän pelasi ensimmäisen virallisen ottelunsa joukkueessa 12. elokuuta 2014 UEFA Super Cupin loppuottelussa Real Madridia vastaan. 11 päivää myöhemmin hän teki ensimmäisen maalinsa joukkueessa sarjakauden avausottelussaan Valenciaa vastaan.

7. kesäkuuta 2015 vahvistettiin Vidalin siirtyvän Barcelonaan 22 miljoonan euron siirtokorvauksella ja viisivuotisella sopimuksella. Barcelonaa koskevan siirtokiellon vuoksi Vidal voi pelata seurassa aikaisintaan tammikuussa 2016.

Elokuussa 2018 Vidal siirtyi Sevillaan 8,5 miljoonan euron siirtosummalla.

Maajoukkueura
-------------

Vidal teki ensiesiintymisensä Espanjan maajoukkueessa 11. kesäkuuta 2015 pelatussa ystävyysottelussa Costa Ricaa vastaan, kun hänet vaihdettiin puoliajalla kentälle.

Lähteet
-------

1. 1 2  Aleix Vidal FC Barcelonan sivuilla (katalaaniksi)
2. ↑  Gimnastic: se incorpora Aleix Vidal (Arkistoitu – Internet Archive) EsFutbol. Viitattu 29.6.2014. (espanjaksi)
3. ↑  El contrato de Aleix Vidal con el Sevilla sería hasta 2018 Marca. Viitattu 29.6.2014. (espanjaksi)
4. ↑  Aleix Vidal pasa reconocimiento médico con el Sevilla Marca. Viitattu 29.6.2014. (espanjaksi)
5. ↑  Super Cup: Cristiano Ronaldo scores twice in Real Madrid win BBC Sport. Viitattu 8.6.2015. (englanniksi)
6. ↑  Sevilla 1-1 Valencia: Vidal’s goal cancelled out by Orbán (Arkistoitu – Internet Archive) Inside Spanish Football. Viitattu 8.6.2015. (englanniksi)
7. ↑  Aleix Vidal, traspasado al Barcelona Marca. Viitattu 8.6.2015. (espanjaksi)
8. ↑  Agreement with Sevilla FC for the transfer of Aleix Vidal *FC Barcelona*.  1.8.2018. Viitattu 2.8.2018. (englanniksi)
9. ↑  Entre pitos y aplausos Marca. Viitattu 12.6.2015. (espanjaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aleix Vidal**.
* Aleix Vidalin tilastot BDFutbol-sivustolla (englanniksi)

Espanyol – Primera División
1 García |
2 Gil |
3 Pedrosa |
4 Cabrera |
5 Calero |
6 Lozano |
7 Puado |
8 Bare |
9 Joselu |
10 Darder |
12 Vinícius |
13 Lecomte |
14 Oliván |
16 Lazo |
17 Braithwaite |
19 D. Gómez |
20 Expósito |
21 Melamed |
22 Vidal |
23 Montes |
24 S. Gómez |
25 Fernández |
Valmentaja Martínez